section_heading: Benja Posedarski
paragraph_text: Krajem 18. stoljeća Josip Benja oženio se posljednjom kneginjom Dinkom Posedarskom, naslijedivši Posedarje sa svim posjedima. Tako je nastao novi ogranak obitelji koji je svom prezimenu dodao pridjevak Posedarski te u obiteljski grb preuzeo elemente iz grba knezova Posedarskih. Josipov sin Kuzma (1818. – 1885.) bio je autonomaš i zastupnik u Dalmatinskom saboru i Carevinskom vijeću. Ovaj ogranak obitelji izumro je u prvoj polovici 20. stoljeća.